Dødt løp mellom Obama og Romney i vippestater
I den nye meningsmålingen fra Quinnipiac University får Mitt Romney en oppslutning på 44 prosent i Florida, mot 43 prosent for Barack Obama. Romney er så godt som sikret nominasjonen som Republikanernes kandidat i presidentvalget den 6. november, mens Obama stiller til gjenvalg for Demokratene. I Ohio får Obama en oppslutning på 44 prosent, mot 42 prosent for Romney. I mars hadde Obama en ledelse på 7 prosentpoeng og 6 prosentpoeng i henholdsvis Florida og Ohio.
Mitt Romney og Barack Obama får omtrent like stor oppslutning i de viktige vippestatene Florida og Ohio i en ny meningsmåling.